CPANEL เปิดโรงงาน “พรีคาสท์” จ.ชลบุรี ต้อนรับนักลงทุนชมการผลิต
CPANEL เปิดบ้านต้อนรับคณะนักลงทุน เยี่ยมชมกระบวนการผลิต “พรีคาสท์” จ.ชลบุรี พร้อมเผยแนวโน้มธุรกิจครึ่งปีหลังเติบโตต่อเนื่อง
CPANEL เปิดบ้านต้อนรับคณะนักลงทุน เยี่ยมชมกระบวนการผลิต “พรีคาสท์” จ.ชลบุรี พร้อมเผยแนวโน้มธุรกิจครึ่งปีหลังเติบโตต่อเนื่อง
12 ก.ค. 2565

นายชาคริต ทีปกรสุขเกษม กรรมการผู้จัดการ บริษัท ซีแพนเนล จำกัด (มหาชน) หรือ CPANEL ให้การต้อนรับคณะนักลงทุน พร้อมให้ข้อมูลภาพรวมธุรกิจกลยุทธ์การเติบโตช่วงครึ่งปีหลัง 2565 และนำเยี่ยมชมกระบวนการผลิตผนังคอนกรีตสำเร็จรูป (Precast) ณ สำนักงานใหญ่ บริษัท ซีแพนเนล จำกัด (มหาชน) อ.บ้านบึง จ. ชลบุรี เมื่อเร็วๆนี้
สำหรับทิศทางธุรกิจไตรมาส 2/65 CPANEL มีแนวโน้มเติบโตดีต่อเนื่อง โดยบริษัทอยู่ระหว่างรอพิจารณาเซ็นสัญญากับลูกค้าโครงการแนวราบ-แนวสูงเพิ่ม 5 ราย มูลค่ารวมกว่า 291.8 ล้านบาท นอกจากนี้ บริษัทยังมีลูกค้าอยู่ระหว่างการเจรจาอีกหลายรายที่มีความสนใจใช้ Precast Concrete อีกทั้ง บริษัทมีงานที่จะส่งมอบให้ลูกค้า 16 ราย ซึ่งบริษัทมั่นใจว่าสามารถผลิตและส่งมอบงานให้ลูกค้าได้ทันตามแผนที่กำหนดไว้
 